Lav et referat af nedenstående tekst:

Tekst:
Fra fredag skal du igen fremvise coronapas, når du eksempelvis skal på restaurant eller i zoologisk have. - Det er rettidig omhu, når man tager smitte- og indlæggelsestallene i betragtning. Jeg er utrolig glad for, at et stort, bredt flertal bakker op, siger sundhedsminister Magnus Heunicke (S) til TV 2 efter Epidemiudvalget igen har klassificeret corona som en samfundskritisk sygdom. Gælder en måned Regeringens indstilling til Epidemiudvalget om at gøre corona samfundskritisk igen kommer på baggrund af en anbefaling fra Epidemikommissionen. Kategoriseringen gælder foreløbig i én måned. Regeringen havde ellers lagt op til, at det til en start skulle gælde fire måneder, men det er ikke kommet igennem i Epidemiudvalget. Dermed skal udvalget i stedet hver måned revurdere, hvorvidt corona fortsat skal kategoriseres som en samfundskritisk sygdom, fortæller Magnus Heunicke. Krav om coronapas bliver indført Sundhedsministeren oplyser desuden, at Epidemiudvalget "har sagt god" for den model for coronapasset, som regeringen præsenterede på pressemødet tirsdag aften. Det betyder, at coronapasset bliver genindført på en række lokaliteter, herunder restauranter og diskoteker. Det sker fredag morgen klokken 6. Samtidig vil coronapasset fremover kun vil være gyldigt i seks måneder efter en positive prøve. Det har hidtil været 12 måneder. Derudover vil kun børn under 15 år fremover være fritaget for at skulle fremvise coronapas. Det var tidligere 16 år. Her kan du få et fuldt overblik over, hvor coronapas vil blive genindført. En nødvendig kategorisering Beslutningen om igen at klassificere corona som en samfundskritisk sygdom er en forudsætning for at kunne indføre coronapas. Kategoriseringen af coronavirus som samfundskritisk blev ellers ophævet 10. september, efter at have været gældende i 1,5 år. På det tidspunkt var Danmark i en særdeles god situation med høje vaccinationstal og lave smittetal. De seneste uger har smittetallene dog været støt stigende, og derfor har Epidemiudvalget valgt at genindføre kategoriseringen.

Referat:
Corona er nu igen klassificeret som samfundskritisk sygdom efter behandling i Epidemiudvalget.